หนูพึ่งกินยาคุมฉุกเฉินไปเมื่อวันที่ 4 ละวันที่ 8 ประมาณสี่ทุ่ม หนูมีอะไรกับแฟนหลั่งนอก ละอีก5-6 เขาให้หนูออรัลเซ็กให้สักพัก เขาขอสอดใส่ไปประมาณ 3-4 นาทีละออกมาหลั่งนอก หนูควรกินยาคุมฉุกเฉินในวันรุ่งเช้าไมคะ
สวัสดีค่ะ การมีเพศสัมพันธ์แบบหลั่งนอก ไม่ใส่ถุงยางอนามัย จะยังมีโอกาสตั้งครรภ์ได้อยู่ประมาณ 4-20% นะคะดังนั้นในกรณีนี้อาจจะมีข้อบ่งชี้ในการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% จึงควรรีบกินให้เร็วที่สุดหลังจากนั้น ให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก